recursal/SuperWikiNEXT-32B huggingface dataset:
துனீசியா கைரோவன் பெரிய மசூதியில் தராவீஹ் தொழுகை
சீனக் குடியரசு தாயிபி பெரிய  மசூதியில் தராவீஹ் தொழுகை
**தராவீஹ்** (*Tarawih*, அரபு மொழி: تراويح‎) என்பது சுன்னா இசுலாமியர் ரமலான் எனும் இசுலாமிய மாதத்தில் இரவு நேரத்தில் மேற்கொள்ளும் சிறப்புத் தொழுகை ஆகும்.

மாறுபட்ட பெயர்கள்
-----------------

* அக்னீஸ்: சியுமயங் தராவிஹ்
* அல்பேனியன்: நமாஸ் / தராவிஹ் (அல்பேனிய: *Namazi i teravive*)
* அரபு மொழி: صلاة التراويح‎ஸலாத் தராவிஹ்
* அசர்பைஜான்: *Təravih namazı*தராவிஹ் நமாஸி
* வங்காள மொழி: তারাবীহ; তেরাবি নামাজ,தராபி நமாஸ் *Terabi Namaz*
* இந்தோனேசிய மொழி, மலாய் மொழி, சாவகம்: *Salat tarawih*, *Solat tarawih*
* பாரசீக மொழி, Dari: نماز تراويح
* செருபோகுரோவாசிய மொழி, போசாங்கி மொழி: Teravih-namaz; Teravija
* சோமாலி: *Salaada Taraawiixda*
* துருக்கியம்: Terâvih namazı
* உருது: نماز تراويح
* உசுபேகியம்: Tarovih namozi

பருந்துப்பார்வை
---------------

ஹனஃபி (Hanafi) மற்றும் ஷாஃபி (Shafi') இஸ்லாம் மார்க்க அடிப்படையில் தராவீஹ் பிரார்த்தனையானது இரட்டை ரக அத்துகளாக (raka'āt) 08/12/20 என்று மேற்கொள்ளப்படும். ஒவ்வொறு இரட்டை ரக அத்துக்கும் பின்னர் ஒரு இடைவெளி எடுத்தும் பின்னர் ஒவ்வொறு  4(2+2) ரக அத்துக்கும் பின்னர் ஒரு வேண்டுதலுடனும் இத் தொழுகை மேற்கொள்ளப்படும். ஒவ்வொரு ஆண்டிலும்  இஸ்லாமிய காலண்டரின்படி ரமலான் மாதத்தில் மட்டும், இஷா தொழுகைக்குப்பின் இந்த தராவீஹ் தொழுகை மேற்கொள்ளப்படும். ரமலான் மாதத்திற்கு பிறைச்சந்திரன் தோன்றிய இரவு முதல் தராவீஹ் தொழுகை தொடங்கும். இது ரமலான் மாதம் முழுமையும் நீடிக்கும். சுன்னி முஸ்லிம்களின் நம்பிக்கைப்படி இக்காலத்தில் தராவீஹ் தொழுகை மூலமாக  குர்ஆன் முழுவதையும் "முழுமையான பாராயணம்" செய்து முடிப்பது ஒரு மத அனுட்டானம் ஆகும். ரமலான் மாதத்தில் ஓர் இரவில் திருக்குர் ஆனின் ஓர் அத்தியாயத்தை முடிப்பது விரும்பத்தக்கதாகக் கருதப்படுகிறது. ஆனால், கட்டாயமில்லை

மேற்கோள்கள்
-----------

வெளி இணைப்புகள்
---------------

விக்கிமீடியா பொதுவகத்தில்,  
 ***தாராவீ***   
என்பதின் ஊடகங்கள் உள்ளன. 

* Dua during Tarawih and other Ramadhan related information
**ஆலம்பட்டு** (*Alampattu*) என்பது இந்திய மாநிலமான தமிழ்நாட்டின் சிவகங்கை மாவட்டதிலுள்ள ஒரு கிராமமாகும். இது காரைக்குடி நகரத்திலிருந்து 20 கி.மீ. தூரத்திலுள்ளது.

ஆலம்பட்டு சரியாக கல்லல் - தேவகோட்டை நெடுஞ்சாலையில் மணிமுத்தாறுக்கு தெற்கே அமைந்துள்ளது. மாவட்ட தலைமையகமான சிவகங்கை, காளையார்கோயில் வழியாக சாலை மூலம் சென்றால் 36 கி.மீ தூரத்தில் உள்ளது. ஆலம்பட்டு கிராமத்திலிருந்து 20 கி.மீ தூரத்தில் உள்ள காரைக்குடி, சிவகங்கை மாவட்டத்திற்கும், இராமநாதபுரம் மாவட்டத்திற்கும், கல்வி மற்றும் நிதி மையமாக விளங்குகிறது.

புகைப்படங்கள்
-------------

* ஆலம்பட்டின் தெற்குமுனைஆலம்பட்டின் தெற்குமுனை
* ஆலம்பட்டின் வடஎல்லைஆலம்பட்டின் வடஎல்லை
* ஆலம்பட்டின் வீதிஆலம்பட்டின் வீதி
* 
* ஆலம்பட்டில் அமைந்துள்ள ஈ.வெ. இராமசாமியின் சிலைஆலம்பட்டில் அமைந்துள்ள ஈ.வெ. இராமசாமியின் சிலை
* ஆலம்பட்டு-கல்லல் சந்தைஆலம்பட்டு-கல்லல் சந்தை
* கல்லல் பாலம்கல்லல் பாலம்

மேற்கோள்கள்
-----------

* 
* 
* பரணிடப்பட்டது 2009-04-16 at the வந்தவழி இயந்திரம்
* 
*

வெளி இணைப்புகள்
---------------

விக்கிமீடியா பொதுவகத்தில்,  
 ***ஆலம்பட்டு***   
என்பதின் ஊடகங்கள் உள்ளன. 

Alampattu Website was launched in October-2011

* www.alampattu.com
**தொல்லியல் அருங்காட்சியகம், தானேசர்** இந்தியாவின் அரியானா மாநிலத்தில் தானேசர் என்னும் இடத்தில் உள்ள சேக் சில்லியின் கல்லறைத் தொகுதியில் உள்ளது. இந்த அருங்கட்சியகம் குருச்சேத்திரம், பகவன்புரா ஆகிய இடங்களில் மேற்கொள்ளப்பட்ட அகழ்வாய்வுகளின் போது கிடைத்த தொல்பொருட்களைக் காட்சிக்கு வைப்பதற்காக அமைக்கப்பட்டது. இங்கே குருசேத்திராவுக்கும், பகவன்புராவுக்கும் தனித்தனியாக இரண்டு காட்சிக்கூடங்கள் உள்ளன. 

குருசேத்திராக் காட்சிக்கூடத்தில் அகழ்வாய்வின்போது அறியப்பட்ட ஆறு காலப்பகுதிகளையும் சேர்ந்த தொல்பொருட்கள் காட்சிக்கு வைக்கப்பட்டுள்ளன. இவை,  குசாணர் காலம் (கிபி 1 - 3 ஆம் நூற்றாண்டு),  குப்தர் காலம் (கிபி 4 - 6 ஆம் நூற்றாண்டு), வர்தனர் காலம் (கிபி 6 - 7 ஆம் நூற்றாண்டு),  இராசபுத்திரர் காலம் (கிபி 8 - 12 ஆம் நூற்றாண்டு) ஆகிய காலப்பகுதிகளுக்குள் அடங்குவனவாகும். இங்குள்ளவற்றில் முத்திரைகள், களிமண் உருவங்கள், அணிகலன்கள், வாள்கள் என்பன குறிப்பிடத்தக்கவை.

பகவன்புராக் காட்சிக்கூடத்தில் வைக்கப்பட்டுள்ள பொருட்கள் பகவன்புராப் பகுதியில் இடம்பெற்ற அகழ்வாய்வுகளின்போது பெறப்பட்டவை. பகவன்புரா சரசுவதி ஆற்றின் வலது கரையில் குருசேத்திராவில் இருந்து 24 கிலோமீட்டர் தொலைவில் அமைந்துள்ளது. இது ஒரு அரப்பா நாகரிகக் களமாகும். இங்கே இரண்டு விதமான பண்பாடுகள் காணப்பட்டன. இவை பிந்திய அரப்பா பண்பாடும், நிறந்தீட்டிய சாம்பல் மட்பாண்டப் பண்பாடும் ஆகும்.

இவற்றையும் பார்க்கவும்
----------------------

* இந்தியத் தொல்லியல் துறையின் அருங்காட்சியகங்கள்
* இந்தியாவில் உள்ள அருங்காட்சியகங்கள் பட்டியல்

வெளியிணைப்புக்கள்
-----------------

* இந்தியத் தொல்லியல் ஆய்வகத்தின் இணையத்தளத்தில் பரணிடப்பட்டது 2014-06-26 at the வந்தவழி இயந்திரம்
**ஜித்தன் 2** (*Jithan 2*) என்பது 2016ஆம் ஆண்டு வெளியான இந்திய தமிழ் திகில் நகைச்சுவை திரைப்படம் ஆகும். வின்சென்ட் செல்வா எழுதி, ராகுல் பரமஹம்சா இயக்கிய இந்த படம் *ஜித்தன்* (2005) இன் தொடர்ச்சியாகும், இப்படத்தில் ஜித்தன் ரமேஷ் மற்றும் சிருஷ்டி டங்கே ஆகியோர் முக்கிய வேடங்களில் நடித்துள்ளனர். இப்படத்தின் தயாரிப்புப் பணிகளானது 2013 திசம்பரில் தொடங்கியது. 2016 ஏப்ரல் 8 அன்று மோசமான விமர்சனங்களுடன் வெளியானது. இந்த படம் தெலுங்கில் *பீட்சா 3* என்ற பெயரில் மொழிமாற்றம் செய்யப்பட்டு 2018 இல் வெளியிடப்பட்டது. இப்படத்திற்கு பின்னணி இசையை இசைக்கலைஞர்களும் பின்னணி பாடகர்களுமான ஏ. எம். ராஜா, ஜிக்கி ஆகியோரின் பேரனான எஸ்வந்த் ராஜா அமைத்தார்.

நடிகர்கள்
---------

* ஜித்தன் ரமேஷ் சூரியாவாக
* சிருஷ்டி டங்கே பிரியாவாக
* மேகாலி அஞ்சலியாக
* மயில்சாமி (நடிகர்) வேணுகோபாலாக
* யோகி பாபு அண்ணையாவாக
* ஜார்ஜ் மரியன் சொம்பு விநாயகமாக
* ரோபோ சங்கர் காவல் அதிகாரியாக
* கருணாஸ் சூர்யாவை அறிந்த நபராக
* சோனா ஹைடன்
* சுவாமிநாதன்
* நெல்லை சிவா விஜயகுமாராக
* பரணிதரன் பரணிதரனாக
* சூப்பர்குட் சுப்பிரமணி
* கேசவா
* வெங்கல் ராவ்
* சாண்டி சாண்டியாக (சிறப்புத் தோற்றத்தில்)

தயாரிப்பு
---------

2013 செப்டம்பரில், ஆர். பி. எம் புரொடக்சன்ஸ் நிறுவனமானது 2005ஆம் ஆண்டு வெளியாகி வெற்றிபெற்ற திரைப்படமான *ஜித்தனின்* தொடர்ச்சியான ஒரு படத்திற்கான பணிகளை செய்யத் தொடங்கியது. அறிமுக இயக்குநர் ராகுல் இயக்குநராக ஆக்கப்பட்டார். முதல் படத்தை இயக்கிய வின்சென்ட் செல்வா திரைக்கதையை எழுதினார். இப்படத்தின் பணிகள் சென்னையில் முன்னேறி நடந்தது. ஜித்தன் 2 படத்திற்கான கதாநாயகியாக சிருஷ்டி டங்கே உறுதி செய்யப்பட்டார். பாடல்கள் தவிர படத்தின் அனைத்து பகுதிகளும் முடிந்த நிலையில், படம் 2014 சூலையில் நிறைவடையும் நிலையில் இருந்தது. படக் குழு 2014 இன் பிற்பகுதியில் தயாரிப்புக்குப் பிந்தைய பணிகளைத் தொடங்கியது. 2016 ஏப்ரல் 8 அன்று பட வெளியீட்டை இலக்காகக் கொள்ளப்பட்டது.

வரவேற்பு
--------

இந்த படம் விமர்சகர்களிடமிருந்து எதிர்மறையான விமர்சனங்களைப் பெற்றது. *சிஃபி* எழுதியது "பொதுவாக, மோசமாக தயாரிக்கப்பட்ட திரைப்படத்தில் கூட பேசுவதற்கு ஒருசில நேர்மறையான அம்சங்களைக் கொண்டிருக்கும், ஆனால் ஜித்தன் 2 ஒரு கொடுங்கனவு, இது நம் நினைவிலிருந்து விரைவாக அழிந்துவிட விரும்புவோம்". *டைம்ஸ் ஆப் இந்தியா* எழுதியது "ஜித்தன் -2 பேயை உள்ளடக்கிய, ஒரு திகில் படமாக கட்டணம் வசூலிக்கப்படுகிறது, ஆனால் படத்தைப் பார்த்தபின் நம்மைத் தொந்தரவு செய்யும் ஒரே விஷயம் - மற்றும் தூக்கமில்லாத இரவுகளில் கூட ஏற்படக்கூடிய - முடிவில்லாத கேள்விகள்."

குறிப்புகள்
-----------

1. ↑  "Jithan 2 will be helmed by a Gold medalist". *behindwoods.com*. 2014-06-28.
2. ↑  "santhanam: Ramesh, Santhanam to team up for Jithan 2?". *Times of India*.
3. ↑  "What to expect from this horror sequel? Jithan 2". *behindwoods.com*. 2014-07-18.
4. ↑  "Jithan Ramesh: Jithan 2 to hit screens for Pongal?". *Times of India*.
5. ↑  "Jithan-2 review: Avoidable". *Sify Movies*. 2016-04-09. 2016-04-09 அன்று மூலம் பரணிடப்பட்டது. 2021-03-08 அன்று பார்க்கப்பட்டது.
6. ↑  "Jithan 2 Movie Review {1/5}: Critic Review of Jithan 2 by Times of India". *Times of India*.

வெளி இணைப்புகள்
---------------

* இணையதள திரைப்பட தரவுத்தளத்தில் *ஜித்தன் 2*
**தொல்லியல் அருங்காட்சியகம், பாதமி**, இந்தியாவின் கர்நாடக மாநிலத்தின் பகல்கோட் மாவட்டத்தில் உள்ள பாதமியில் அமைந்துள்ள ஒரு தொல்லியல் கள அருங்காட்சியகம் ஆகும். பாதமி, பாகல்கோட்டுக்கு தென்கிழக்கே 40 கிலோமீட்டர் தொலைவிலும், பீசாப்பூருக்குத் தெற்கே 132 கிலோமீட்டர் தொலைவிலும் அமைந்துள்ளது. பாதமி, கிபி ஆறாம் நூற்றாண்டுக்கும் எட்டாம் நூற்றாண்டுக்கும் இடையே ஆட்சி செலுத்திய முன்னைப் பாதமிச் சாளுக்கியரின் தலைநகரமாக விளங்கியது. இவர்களுடைய காலத்துக்குப் பின்னரும் 19 ஆம் நூற்றாண்டுத் தொடக்கம் வரை பாதமி, ஒரு அரசியல் முக்கியத்துவம் கொண்ட இடமாகவே விளங்கி வந்தது. இக் காலப் பகுதியில் பல சமயம் சார்ந்த கட்டிடங்களும், பாதுகாப்புக்குரிய கட்டிடங்களும் இங்கே கட்டப்பட்டன. இந்து, சமண, பௌத்த மதங்களைச் சேர்ந்த குகைக் கோயில்களும், திராவிடக் கட்டிடக்கலைப் பாணியில் அமைந்த கோயில் கட்டிடங்களும் இங்கே காணப்படுகின்றன. 

இந்த அருங்காட்சியகம், வடக்குக் கோட்டை அமைந்துள்ள வடக்கு மலையடிவாரத்தில், நரசிம்ம பல்லவனின் கல்வெட்டு அமைந்துள்ள இடத்துக்கு அருகே உள்ளது. 1979 ஆம் ஆண்டில், அகழ்வாய்வுகளின் போது கிடைத்த தொல்பொருட்களைச் சேகரித்துப் பேணுவதற்கான ஒரு சிற்பக் கொட்டகையாக இது அமைக்கப்பட்டது. பின்னர் 1982 ஆம் ஆண்டில் ஒரு முழுமையான தொல்லியல் அருங்காட்சியகமாக ஆக்கப்பட்டது. இந்த அருங்காட்சியகத்தில் பெரும்பாலும் கிபி ஆறாம் நூற்றாண்டுக்கும் 16 ஆம் நூற்றாண்டுக்குக் இடைப்பட்ட காலப்பகுதியைச் சேர்ந்த பொருட்கள் வைக்கப்பட்டுள்ளன. இவற்றுள், வரலாற்றுக்கு முந்தியகாலக் கற்கருவிகள், சிற்பங்கள், கட்டிடக்கலைக் கூறுகள், கல்வெட்டுக்கள், நடுகற்கள் என்பவை அடங்கும். 

இந்த அருங்காட்சியகத்தில் நான்கு காட்சிக்கூடங்களும், விறாந்தையில் ஒரு திறந்த காட்சிக்கூடமும், ஒரு திறந்தவெளிக் காட்சிக்கூடமும் உள்ளன. ஒரு காட்சிக்கூடத்தில் பாதமிக்கு அகுகில் உள்ள *சித்லபாடி குகை* எனப்படும் வரலாற்றுக்கு முந்தியகாலக் குகை வாழிடத்தின் மாதிரியுருவும், பலவையான வரலாற்றுக்கு முந்தியகாலக் கருவிகள், கலைப் பொருட்கள் என்பனவும் வைக்கப்பட்டுள்ளன.

இவற்றையும் பார்க்கவும்
----------------------

* இந்தியத் தொல்லியல் துறையின் அருங்காட்சியகங்கள்
* இந்தியாவில் உள்ள அருங்காட்சியகங்கள் பட்டியல்

வெளியிணைப்புக்கள்
-----------------

* இந்தியத் தொல்லியல் ஆய்வகத்தின் இணையத்தளத்தில்
**லுகாயன் தீவுக்கூட்டம்** (*Lucayan Archipelago*) அல்லது **பகாமா தீவுக்கூட்டம்** (*Bahama Archipelago*) பகாமாசு பொதுநலவாயத்தையும் பிரித்தானிய கடல் கடந்த ஆட்புலங்களில் ஒன்றான துர்கசு கைகோசு தீவுகளையும் அடக்கிய தீவுக் குழு ஆகும். இந்தத் தீவுக்கூட்டம் மேற்கு அத்திலாந்திக்குப் பெருங்கடலில், அண்டிலிசுக்கு வடக்கே, புளோரிடாவிற்கு கிழக்கு, தென்கிழக்கு திசையில் அமைந்துள்ளது.

பகாமா தீவுக்கூட்டத்தில் உள்ள தீவுகள் அரசியல்வழியே பிரிக்கப்பட்டிருந்தாலும் இரண்டும் பொதுவான நிலவியல், சூழலியல்,பண்பாட்டுக் கூறுகளை கொண்டுள்ளன என்று வில்லியம் கீகன் கூறுகிறார்.  இத்தீவுக் கூட்டத்தில் உள்ள இரு நாடுகளும் கரிபியக் கடலை எல்லையாகக் கொண்டில்லாமையால் இவை மேற்கிந்தியத் தீவுகளாக இருப்பினும் கரிபியத் தீவுகளாக கருதப்படுவதில்லை. இருப்பினும் வசதிக்காக பெரும்பாலும் கரிபியன் நாடுகளுடன் சேர்க்கப்படுகின்றன.

கூட்டரசுக்கான முன்மொழிவு
------------------------

பகாமாசு மற்றும் துர்கசு கைகோசு தீவுகளின் தலைவர்கள் இவை இரண்டும் இணைந்து கூட்டரசு நிறுவதற்கான வாய்ப்புக்களை 2010இல் விவாதித்தனர்.

நாடுகளும் ஆட்புலங்களும்
-----------------------

* பஹமாஸ்
* துர்கசு கைகோசு தீவுகள் (ஐக்கிய இராச்சியம்)

இதனையும் காண்க
--------------

* மேற்கிந்தியத் தீவுகள்
* கரிபியன்

மேற்சான்றுகள்
-------------

1. ↑  Keegan:20, 183
2. ↑  Tyson, Vivian. Bahamas wants federation talks with TCI பரணிடப்பட்டது 2011-10-04 at the வந்தவழி இயந்திரம். *Turks and Caicos Sun*, 2010.

உசாத்துணை
---------

* Keegan, William F. (1992) *The People Who Discovered Columbus: The Prehistory of the Bahamas.* University Press of Florida ISBN 0-8130-1137-X

மேலும் அறிய
-----------

* Granberry, Julian (October 1991). "Lucayan Toponyms". *Journal of the Bahamas Historical Society* **13**.. பார்த்த நாள்: 8 December 2013.
**சரவண முதலியார்** என்பவர் தமிழில் சாகித்திய அகாதெமி விருது பெற்ற அ.ச.ஞானசம்பந்தரின் தந்தை ஆவார். சைவமும் தமிழும் தழைக்கச் செய்த அறிஞர்களுள் இவரும் ஒருவர்.

பிறப்பும் வாழ்வும்
------------------

இவர் 1887 ஆம் ஆண்டு முத்துசாமி- சீதை அம்மாளுக்கு மூன்றாவது குழந்தையாகப் பிறந்தவர். இவர் பிறந்த ஊர் அரசங்குடி. இவர் அறுவை வாணிகம் புரிந்து, லால்குடிக்குக் குடியேறினார்.

ஆற்றிய பணிகள்
-------------

1928 ஆம் ஆண்டு முதல் செட்டிநாட்டிலுள்ள கீழைச் சிவல்பட்டி மீனாட்சி சுந்தரேசுவரர் கலாசாலைத் தலைமைப் பொறுப்பை ஏற்றார். 1930 ஆம் ஆண்டு லால்குடி உயர்நிலைப் பள்ளியில் தமிழாசிரியராகவும், பின்னர் திருச்சி மாவட்ட பள்ளிகள் பலவற்றில் தமிழாசிரியராகவும் பணியாற்றி 1943 இல் பணி ஓய்வு பெற்றுள்ளார்.

படைப்புகள்
----------

தமிழ்ப் புலமைப் பெற்ற இவர், அறிஞர் ந.மு.வேங்கடசாமி நாட்டாருடன் இணைந்து, திருவிளையாடல் புராணத்திற்குப் பேருரை எழுதியுள்ளார்.
எழுதிய நூல்கள்:

* அமுதடி அடைந்த அன்பர்
* இரு பெருமக்கள்
* கட்டுரைப் பொழில்.

பட்டங்கள்
---------

திருச்சி சைவ சித்தாந்த சபை சார்பில் இவருக்கு, *பெருஞ் சொல் விளக்கனார்* எனும் பட்டம் வழங்கப்பட்டது.

உசாத்துணை
---------

1) தமிழ்ப் பொழில், இதழ், கரந்தைத் தமிழ்ச் சங்கம், தஞ்சை- 1958.
2) சரவண முதலியார், கட்டுரைப் பொழில், கங்கைப் புத்தக நிலையம்-2005.
3) பெரியபெருமாள், "தமிழ் வளர்த்த நல்லறிஞர்கள் "மதி நிலையம்-2004.
**திருவள்ளுவர் பொறியியல் மற்றும் தொழில்நுட்பக் கல்லூரி** (*Thiruvalluvar College of Engineering and Technology*) அல்லது **டி.சி.இ.டி** என பிரபலமாக அறியப்படுவது, தமிழ்நாட்டின், வந்தவாசியில், அமைந்துள்ள ஒரு தனியார் கல்வி நிறுவனம் ஆகும்.

வரலாறு
------

வரதம்மாள் மாணிக்கம் கல்வி மற்றும் தொண்டு அறக்கட்டளையானது 1996 ஆம் ஆண்டில் இலாப நோக்கற்ற அமைப்பாக 178, வகடரணம் பிள்ளை தெரு, திருவல்லிக்கேணி, சென்னை 600 005 என்ற முகவரியில் நிறுவப்பட்டது. இதன் நிர்வாக அலுவலகமானது ஆர் 6/4, வைகை தெரு, பெசண்ட் நகர், சென்னை -600 090 என்ற முகவரியியல் அமைந்துள்ளது. இதன் அறங்காவலர்களாக கல்வி, ஆய்வு, தொழில், வணிகம், மேலாண்மை போன்ற பல்வேறு துறைகளில் சிறந்த ஆளுமைகள் உள்ளனர். 

திருவள்ளுவர் பொறியியல் மற்றும் தொழில்நுட்பக் கல்லூரியானது 1998 ஆம் ஆண்டில் அண்ணா பல்கலைக்கழக முன்னாள் பேராசிரியரும், முன்னாள் சிண்டிகேட் உறுப்பினருமான பேரா முனைவர் எஸ். அருணாசலம் எம். இ (சிவில்), என்பவரால் நிறுவப்பட்டது. 

இந்த நிறுவனத்திற்கு புது தில்லி, ஏ.ஐ.சி.டி.இ - அகில இந்திய தொழில்நுட்ப கல்விக் குழுவின் அங்கிகாரம் பெற்றுள்ளது. மேலும் இது சென்னை அண்ணா பல்கலைக்கழகத்துடன் இணைக்கப்பட்டுள்ளது.

வெளி இணைப்புகள்
---------------

* திருவள்ளுவர் பொறியியல் மற்றும் தொழில்நுட்ப கல்லூரி
Monte Albán, a Zapotec site in Oaxaca, Mexico
**தொல்லியல் களம்** (archaeological site) என்பது, தொல்லியல் முறைகள் மூலம் ஆய்வு செய்யப்படக் கூடியதும், கடந்த கால நடவடிக்கைகளுக்கான சான்றுகளை உள்ளடக்கியதுமான ஒரு இடத்தை அல்லது ஒரு தொகுதி இடங்களைக் குறிக்கும். இது தொல்லியல் பதிவுகளின் ஒரு பகுதியாகவும் அமைகின்றது. இங்கே கடந்தகாலம் என்று குறிப்பிடுவது, வரலாற்றுக்கு முந்திய காலம், வரலாற்றுக் காலம், அல்லது தற்காலமாக இருக்கலாம். இது தவிர, ஆய்வுசெய்யப்படும் காலப் பகுதியையும், பயன்படுத்தும் கோட்பாட்டு அணுகுமுறையையும் பொறுத்துக் களம் ஒன்றின் வரைவிலக்கணம் மற்றும் புவியியல் எல்லைகள் பெரிதும் வேறுபடக்கூடும். புதையல்கள், புதைகுழிகள் போன்றவை காணப்படும் இடங்களும் இக் களத்துள் அடங்கும். 

Archeological site of Castle of Silves
பொதுவாகத் தொல்லியல் களமொன்றின் எல்லைகளை வரையறுப்பது மிகவும் கடினமானது. ஒரு களம் சில சமயங்களில் ஒரு குடியிருப்பைக் குறிப்பதாக இருக்கக்கூடும், ஆனால் தொல்லியலாளர் இதனைச் சுற்றி மனித நடவடிக்கைகள் இருந்திருக்கக் கூடிய இடங்களின் எல்லைகளையும் வரையறுக்க வேண்டும். பண்பாட்டு வள மேலாண்மை என்ற வகையில் நடைமுறைப்படுத்தப்படும் வளர்ச்சியை இலக்காகக் கொண்ட தொல்லியல் தொடர்பில், களத்தை, வளர்ச்சிக்காகக் குறித்த எல்லைகளுக்குள் அடக்கவேண்டியதாக இருக்கும். இது சில சமயங்களில் வசதியாகவோ அல்லது வசதியீனமாகவோ இருக்கலாம். இவ்வாறான வேளைகளிலும், குறிப்பிட்ட சான்றுகள் காணப்படும் இடத்தின் எல்லைக்கு வெளியேயும் கவனம் செலுத்தப்பட வேண்டும். 

  

தொல்பொருட்கள் அல்லது தொல்லியல் அம்சங்கள் இருப்பதைக் கொண்டே களங்களை அடையாளம் காணுதல் மரபு. அடுப்புகள், கட்டிடங்கள் போன்றவை பொதுவான தொல்லியல் எச்சங்களாகும். மனித நடவடிக்கைகளினால் விளைந்த ஆனால் வேண்டுமென்றே மாற்றங்கள் செய்யப்படாத எலும்புகள், செதில்கள், விதைகள் போன்ற உயிரியல் பொருட்கள், உயிரெச்சங்கள் முதலியனவும் தொலியல் களங்களில் பொதுவாகக் காணப்படுவனவாகும். பழையகற்காலம், இடைக்கற்காலம் போன்றவை தொடர்பில், சிறிய செதுக்கப்பட்ட கல்கூட ஆய்வுக்கு உரியதாக இருக்கும். நிலத்தோற்றத் தொல்லியல், தனித்தனியான மனித நடவடிக்கைகளைப் பரந்த சூழலியல் பின்னணியிலேயே நோக்குகிறது. இது, களங்களின் வரையறுக்கப்பட்ட எல்லை என்னும் கருத்துருவை மேலும் சிக்கலாக்குகிறது. மேலும், நிலவியல்சார் தொல்லியலாளர்களும், சூழலியல்சார் தொல்லியலாளர்களும், மனித நடவடிக்கைகளுடன் தொடர்பற்ற ஆனால், ஒரு தொடர்ச்சியான இயற்கையான நிலவியல் அல்லது கரிமப் படிவுகளை ஆய்வுக்குரிய ஒன்றாகக் கருதக் கூடும்.
**அஃப்ரீன் பாத்திமா** (*Afreen Fatima*) இந்திய மாணவர் தலைவராகவும் சகோதரத்துவ இயக்கத்தின் தேசிய செயலாளராகவும் உள்ளார். இந்திய அரசின் முசுலீம்-விரோதக் கொள்கைகளுக்கு எதிராக குரல் எழுப்பி வருகிறார்.

சவகர்லால் நேரு பல்கலைக்கழகத்தில் மொழியியலில் முதுநிலை பட்டம் படித்து வருகிறார். அங்கு அவர் மொழிப் பள்ளியில் இருந்து ஜவஹர்லால் நேரு பல்கலைக்கழக மாணவர் சங்கத்தில் 2019-20 ஆம் ஆண்டு தேர்ந்தெடுக்கப்பட்ட கவுன்சிலராகவும் பணியாற்றுகிறார். இலக்கியம் மற்றும் கலாச்சார ஆய்வுகள். சகோதரத்துவ இயக்கம் - பாப்சா கூட்டணியின் வேட்பாளராக, "ஒடுக்கப்பட்டவர்களின் ஒற்றுமை" என்ற அமைப்பை வலுப்படுத்தினார். பிரதிநிதித்துவம், பாகுபாடு மற்றும் அடையாள வலியுறுத்தல் பிரச்சினைகளை எழுப்பினார். முன்னதாக 2018-19 அமர்வுக்கு அலிகார் முசுலிம் பல்கலைக்கழகத்தில் மகளிர் கல்லூரி மாணவர் சங்கத்தின் தலைவராக தேர்ந்தெடுக்கப்பட்டார். 2019 ஆம் ஆண்டு தொடங்கிய குடியுரிமை திருத்தச் சட்டத்துக்கு எதிரான எதிர்ப்புப் போராட்டத்தில் இவர் தீவிரமாக பங்கேற்றதாக அறியப்படுகிறது.

பாஜகவின் தேசிய செய்தித் தொடர்பாளர் சம்பித் பத்ரா இவரது உரையின் ஒரு சிறிய பகுதியை சமூக ஊடகத்தில் பதிவு செய்த பின்னர் அஃப்ரீன் பல நாட்கள் நீண்ட ஊடக விசாரணையை எதிர்கொண்டார்.
2022 ஆம் ஆண்டு சூன் திங்களில் நுபுர் சர்மாவின் அவமதிப்புக் கருத்துக்கு எதிராக வன்முறைப் போராட்டத்தில் ஈடுபட்டதாகக் குற்றம் சாட்டப்பட்டதால், பிரயாக் ராச்சு நகரில் உள்ள அஃப்ரினின் வீடு அதிகாரிகளால் இடிக்கப்பட்டது.

மேற்கோள்கள்
-----------

1. ↑  "Afreen Fatima". *Time* (ஆங்கிலம்). 5 July 2022. 2022-08-03 அன்று பார்க்கப்பட்டது.
2. ↑  Aafaq, Zafar (13 June 2022). "India activist Afreen Fatima says her house bulldozed ‘illegally’". Al Jazeera.. பார்த்த நாள்: 10 December 2022.
3. ↑  Ghosh, Shaunak. "Tectonic Shift: BAPSA-Fraternity Alliance in the JNU elections". *Newslaundry*. 2022-08-02 அன்று பார்க்கப்பட்டது.
4. ↑  "Why JNU's Afreen Fatima can't be cowed down by Left or Right". *OnManorama*. 2022-08-02 அன்று பார்க்கப்பட்டது.
5. ↑  "AMUSU Election 2018: Women's College Students' Union results declared, Afreen Fatima elected president". *Newsd.in* (ஆங்கிலம்). 2022-08-02 அன்று பார்க்கப்பட்டது.
6. ↑  "CAA stir: Student leaders from Delhi, Uttar Pradesh to be part of 'Inquilab Morcha'". *The New Indian Express*. 2022-08-02 அன்று பார்க்கப்பட்டது.
7. ↑  Schmall, Emily; Raj, Suhasini (11 June 2022). "Protests Over Prophet Muhammad Comments Turn Deadly in India". *The New York Times*. .
**கிடைக்கக்கூடிய பெயர்** என்பது விலங்கியல் பெயரிடலில், ஒரு விலங்கியல் பெயரை நிறுவுவதற்கான பன்னாட்டு விலங்கியல் பெயரிடலின் அனைத்து கட்டாய விதிகளுக்கு இணங்க வெளியிடப்பட்ட விலங்குகளின் உயிரலகு இருசொற் பெயராகும்.

கிடைக்கக்கூடிய பெயராக இந்தப் பெயர் அமைய, பல நிபந்தனைகளைப் பூர்த்தி செய்ய வேண்டிய தேவைகள் உள்ளன. இப்பெயரானது இலத்தீன் எழுத்துக்களை மட்டுமே பயன்படுத்த வேண்டும். நன்கு அறிமுகமான மூலத்தில் சரியான நேரத்தில் வெளியிடப்பட்டிருக்க வேண்டும். சில அரிதான சந்தர்ப்பங்களில், இந்த தேவைகளைப் பூர்த்தி செய்யாத பெயர் வரலாற்றுக் காரணங்களுக்காக அமையலாம்.

கிடைக்கக்கூடிய அனைத்து பெயர்களும் ஒரு வகையைக் குறிக்க வேண்டும். சிற்றினங்கள் நிலையில் பெயர்கள், ஒரு மாதிரியிலும் (நிறைவகை அல்லது *லெக்டோடைப்*); பேரினப் பெயர் நிலையில், வகை என்பது ஒரு சிற்றினத்தின் பெயரினையும்; குடும்ப அளவிலான பெயர்களுக்கு, வகை ஒரு பேரினப் பெயரினையும் கொண்டுள்ளது. அனைத்து விலங்கியல் பெயர்களும் ஒரு உறுதியான அனுபவ நிலையினை படிநிலையான வகையில் வழங்கப்படுகிறது.

கிடைக்கக்கூடிய பெயர் சரியான பெயராக இருக்க வேண்டிய அவசியமில்லை, ஏனெனில் கிடைக்கக்கூடிய பெயர் ஒத்த பெயராக இருக்கலாம். இருப்பினும், சரியான பெயர் எப்போதும் கிடைக்கக்கூடிய ஒன்றாக இருக்க வேண்டும்.

தாவரவியலுகான மாறுபாடு
---------------------

தாவரவியல் பெயரிடலுக்கான அனைத்துலக நெறிமுறையின் கீழ், இந்த சொல் பயன்படுத்தப்படவில்லை. தாவரவியலில், தொடர்புடைய சொல் சரியான முறையில் வெளியிடப்பட்ட பெயர் ஆகும். விலங்கியல் சொல்லின் தாவரவியல் சமமான "செல்லத்தக்கப் பெயர்" சரியான பெயர் ஆகும்.

மேற்கோள்கள்
-----------

1. ↑  "ICZN article 79 (in Chapter 17)". 2 January 2012 அன்று பார்க்கப்பட்டது.
2. ↑  McNeill, J.; Barrie, F.R.; Buck, W.R.; Demoulin, V.; Greuter, W.; Hawksworth, D.L.; Herendeen, P.S.; Knapp, S. *et al*. (2012). *International Code of Nomenclature for algae, fungi, and plants (Melbourne Code) adopted by the Eighteenth International Botanical Congress Melbourne, Australia, July 2011: Glossary*. **Regnum Vegetabile 154**. A.R.G. Gantner Verlag KG. பன்னாட்டுத் தரப்புத்தக எண்:978-3-87429-425-6. .
**குர்ஜார்** அல்லது **குஜ்ஜர்** (*Gurjar*) இன மக்கள் இந்தியா, பாகிஸ்தான் மற்றும் ஆப்கானிஸ்தான் ஆகிய பகுதிகளில் வசிக்கின்றனர். இவர்களை குஜ்ஜார், குஜாரா, குஜுர், வீர் குர்ஜார் மற்றும் குஜார் என்றும் அழைப்பர். இவர்களின் முக்கியத் தொழில் கால்நடைகளை மேய்ப்பதே. குஜ்ஜர்கள் இந்தியாவின் பஞ்சாப், அரியானா, இராஜஸ்தான், ஜம்மு காஷ்மீர் பகுதிகளிலும், பாகிஸ்தானின் வடமேற்கு எல்லைப்புற மாகாணத்திலும் பரவி வாழ்கின்றனர்.

குஜ்ஜர்கள் இந்து, சீக்கியம் மற்றும் இசுலாமிய சமயங்களைப் பின்பற்றுகிறார்கள். இவர்கள் சத்ரியர்கள் என வகைப்படுத்தப்பட்டனர். இவர்கள் 1857-ல் ஆங்கிலேயருக்கு எதிராக இந்திய விடுதலைப் போராட்டத்திலும் ஈடுபட்டுள்ளனர். இந்திய மற்றும் பாகிஸ்தானிய ராணுவத்தில் இவர்கள் அதிக அளவில் உள்ளனர்.

வரலாறு
------

குஜ்ஜர்கள், கிபி ஏழாம் நூற்றாண்டில் கூர்ஜர-பிரதிகார்ப் பேரரசை நிறுவி, தற்கால குஜராத், இராஜஸ்தான் மற்றும் மத்தியப் பிரதேச மாநிலப் பகுதிகளை கிபி 650 முதல் 1036 முடிய ஆண்டனர்.

தற்காலத்தில் குஜ்ஜர்கள் இந்தியாவிலும், பாகிஸ்தானிலும் கால்நடைகளை மேய்க்கும் நாடோடி மக்களாக வாழ்கின்றனர்.

இதனையும் காண்க
--------------

* கூர்ஜர-பிரதிகாரப் பேரரசு

மேற்கோள்கள்
-----------

1. ↑  Ramesh Chandra Majumdar; Achut Dattatrya Pusalker, A. K. Majumdar, Dilip Kumar Ghose, Vishvanath Govind Dighe, Bharatiya Vidya Bhavan (1977). *The History and Culture of the Indian People: The classical age*. Bharatiya Vidya Bhavan. பக். 153.
2. ↑  Gujjar in India
3. ↑  Gujjars in Pakistan
Chordata 

***மியான்மர் சுண்டெலி*** (*Mus nitidulus*-*மசு நித்துலசு*) என்பது மத்திய மியான்மரில் காணப்படும் *மசு* பேரினத்தைச் சேர்ந்த நடுத்தர அளவிலான கொறித்துண்ணி சிற்றினமாகும்.

தோற்றம்
-------

இந்த சிற்றினத்தின் பெயர் 1859ஆம் ஆண்டிற்கு முந்தையது. *மசு நித்துலசு*, *மசு செர்விகலரில்* இருந்து ஒரு தனி சிற்றினமாகப் பிரிக்கப்பட்டது ஆகும். 2007-ல், முக்கியமாக புதிய மாதிரிகள் மீதான மரபணு ஆராய்ச்சியின் காரணமாக, *ம. நித்துலசு* தனிச் சிற்றினமாக அங்கீகரிக்கப்பட்டது. இது *ம. செர்விகாலர்* விட *ம. பூடுகா*வுடன் மிகவும் நெருக்கமாகத் தொடர்புடையவை. மரபணு தரவுகளின் அடிப்படையில், *ம. நித்திலசு* 1.3 மில்லியன் ஆண்டுகளுக்கு முன்பு தோன்றியதாக மதிப்பிடப்பட்டுள்ளது. இந்த சிற்றினத்தின் பரவலானது ஐராவதி ஆற்றின் கீழ்ப்பகுதியைச் சுற்றியுள்ள பகுதியை உள்ளடக்கியது.

விளக்கம்
--------

*ம. நித்திலசு* நடுத்தர அளவிலான சுண்டெலியாகும். மென்மையான, மெல்லிய, நெகிழ்வான, வெளிப்படையான மீசை முடிகளுடையது. இது *ம. செர்விகாலர்* மற்றும் *ம. பிராஜிலிகாடா* *போன்று* தோற்றமளிக்கின்றது. உடலின் அடிப்பகுதி வெளிர் சாம்பல் நிறமாகவும், கன்னங்கள் மற்றும் மூக்கின் பக்கங்களும் வெண்மையாகவும் இருக்கும். இது பெரிய, முடிகளுடன் கூடிய காதுகளைக் கொண்டுள்ளது. இதன் பாதங்கள் வெண்மை நிறமுடையன; ஆனால் சில நேரங்களில் கருப்பு முடிகள் காணப்படும். இதனுடைய நீளம் 73 முதல் 93 மி.மீ. வரை இருக்கும். எடை 16.2 முதல் 18 கிராம் வரை மாறுபடும். இவை பக்கத்திற்கு 1 + 2 + 2 என இரண்டு பக்கத்திலும் மொத்தமாக 10 பாற்சுரப்பிகள் உள்ளன.

* ஜிஎப்டிஎல் கீழ் உரிமம் பெற்ற இடச்சு விக்கிப்பீடியாவிலிருந்து மொழிபெயர்க்கப்பட்ட உள்ளடக்கத்தை இந்த உரை உள்ளடக்கியுள்ளது.

மேற்கோள்கள்
-----------



|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q2747532
* GBIF: 7950181
* ITIS: 972056
* என்.சி.பி.ஐ: 390848

 |
கிட்டப்பார்வை குழி வில்லைகளின் மூலம் சரி செய்யப்படுதல்.
**கிட்டப்பார்வை** எனப்படும் **மையோபியா** (*Myopia*) கண் வில்லையின் புற வளைவுப் பகுதி அதிகரிப்பதினாலும் கண்கோளம் நீட்சியுறுவதாலும் ஏற்படுகிறது. உட் செல்லும் ஒளிக்கதிர்கள் தேவைக்கு அதிகமாகச் சிதறலடையும் போது, ஒளிக்கதிர் விழித்திரைக்கு முன்னாலேயே குவிக்கப்படுகிறது. இதனால் பிம்பம் தெளிவற்றதாக உணரப்படுகிறது. இந்நிலை கிட்டப்பார்வை எனப்படும், ஏனெனில் தூரத்தில் உள்ள பொருட்களிலிருந்து வரும் ஒளிக்கதிர்கள் சரியாக விழித்திரையின் மேல் குவிக்கப்பட இயலவில்லை. இந்நிலையைக் குழி வில்லைகளின் மூலம் சரி செய்யலாம். எவ்வாறு எனில் குழி வில்லையின் புறப்பகுதியின் வழியாக உள் செல்லும் ஒளிக்கதிர்கள் சற்றே விலக்கப்படுவதால் ஒளிச்சிதறலடைதலும் மாறுபாடு அடைகிறது. இம்மாற்றத்தினால் கிட்டப்பார்வை நிலையுடைய கண்ணில் ஒளி சரியான முறையில் விழித்திரையில் குவிக்கப்படுகிறது.

கண் மருத்துவர்கள் இக்குறைபாட்டினை பொருத்தமான குழிவில்லைகள் கொண்ட மூக்குக் கண்ணாடிகள் மூலமோ அல்லது தொடுவில்லைகள் மூலமோ சரிசெய்கின்றனர். அண்மைக்காலங்களில் அறிவியல் வளர்ச்சியால் சீரொளி உதவியுடன் குறைதிருத்த அறுவையும் மேற்கொள்ளப்படுகிறது; இவை தற்போது விலை உயர்ந்த சிகிச்சையாக இருப்பதாலும் சிகிச்சைக்குப் பிறகான சில சிக்கல்கள் எழ வாய்ப்பிருப்பதாலும் பரவலாகப் பயன்பாட்டில் இல்லை.

கிட்டப்பார்வைக்குத் தரப்படும் திருத்த வில்லைகளின் திறன் எதிர்ம எண்களில் குறிக்கப்படுகிறது.

வெளி இணைப்புகள் :
-----------------

* Degenerative Myopia பரணிடப்பட்டது 2011-06-11 at the வந்தவழி இயந்திரம் aka "Myopic Macular Degeneration"
* pupilEyes – Learn how Myopia happens பரணிடப்பட்டது 2012-01-30 at the வந்தவழி இயந்திரம்
* *Myopia Manual — an impartial documentation of all the reasons, therapies and recommendations*— a comprehensive summary of scientific publications, updated status January 2012, printed version ISBN 1-58961-271-X (2004, sorry, no longer up to date)
* VisionSimulations.com |What the world looks like to people with various diseases and conditions of the eye
* The Wildsoet Lab பரணிடப்பட்டது 2009-09-19 at the வந்தவழி இயந்திரம் – Myopia research at the University of California, Berkeley
* Scottish Sensory Centre – Medical Info on Myopia பரணிடப்பட்டது 2019-04-11 at the வந்தவழி இயந்திரம்
* Generation specs: Stopping the short-sight epidemic Article reviewing latest research in New Scientist
* Why Up to 90% of Asian Schoolchildren Are Nearsighted Time Magazine May 7, 2012
**சோளிங்கர் சோழபுரிஸ்வரர் கோயில்** தமிழ்நாட்டில் இராணிப்பேட்டை மாவட்டம், சோளிங்கர் என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் பதினெட்டாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் சோழபுரிஸ்வரர், கனகதூர்காம்பிகை சன்னதிகளும், விநாயகர், சுப்பிரமணியர், சிவன், நவகிரகம் உபசன்னதிகளும் உள்ளன. இக்கோயிலில் ஐந்து நிலை கொண்ட ராஜகோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் காமிகாகம முறைப்படி இரண்டு காலப் பூசைகள் நடக்கின்றன. பிரம்மோற்சவம் மாதம் முக்கிய திருவிழா நடைபெறுகிறது. நவராத்திரி மாதம் திருவிழா நடைபெறுகிறது.

அன்னாபிசேகம்
------------

2022 ஆம் ஆண்டு ஐப்பசி மாதம் முழுநிலவு (பவுர்ணமி) நாளில் இக்கோயிலில் நடைபெற்ற அன்னாபிசேகம் நிகழ்ச்சியில் சுவாமிக்கும் அம்பாளுக்கும் அன்னம், காய்கறிகள் மற்றும் பழங்கள் அபிசேகம் செய்து, மலர்களால் அலங்கரிக்கப்பட்டு தீபாராதனை நடைபெற்றது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
3. ↑  "ராணிப்பேட்டை மாவட்டத்தில் உள்ள சிவன்கோயில்களில் அன்னாபிஷேகம்-ஆயிரக்கணக்கான பக்தர்கள் சுவாமி தரிசனம்". Archived from the original on 2022-11-26. .
**மியாமி சர்வதேச திரைப்பட விழா** அமெரிக்காவின் புளோரிடா மாகாணத்தில் மியாமியில் வருடம் தோறும் நடைபெறுகிறது. இதில் அமெரிக்க மற்றும் பிற நாடுகளின் திரைப்படங்கள் திரையிடப்படுகின்றன. திரைப்படங்கள் , ஆவணப்படங்கள் மற்றும் குறும்படங்கள் மியாமி நகரின் பல்வேறு திரையரங்குகளில் திரையிடப்படும். திரைப்படக் கலையை ஊக்குவிக்கும் விதத்தில் இவை நடத்தப்படுகின்றன.

வரலாறு
------

1983 முதல் மியாமி திரைப்படச் சங்கத்தால் இவ்விழா வருடம் தோறும் நடத்தப்படுகிறது. முதலில் பிப்ரவரி மாதம் நடைபெற்று வந்த இத்திரைப்பட விழா தற்போது மார்ச் மாதம் நடைபெறுகிறது. இத்திரைப்பட விழாவிற்கு 70,000 -கும் அதிகமான பார்வையாளர்கள் வருகை தருவர். உலகின் 60-க்கும் அதிகமான நாட்டிலிருந்து திரைப்படங்கள் இவ்விழாவில் பங்கேற்கின்றன.

மேற்கோள்கள்
-----------

1. ↑  "About MDC". Miami Dade College. 9 September 2012 அன்று பார்க்கப்பட்டது.
2. ↑  "Visiting Miami: Events". *South Florida Sun-Sentinel*. January 1, 2012.. பார்த்த நாள்: 3 January 2012. 
[*தொடர்பிழந்த இணைப்பு*]
3. ↑  "Miami International Film Festival's Latin love". *Miami NewTimes*. March 1, 2012. Archived from the original on 2012-08-31.. பார்த்த நாள்: 9 September 2012.

வெளி இணைப்புகள்
---------------

* இணையதளம்
**ஜிடிகே+** - ஜிம்ப் டூல்கிட் (GTK+ - GIMP Toolkit) வரைகலை பயனர் இடைமுகப்பை உருவாக்க உதவும் ஒரு விட்ஜட் (widget) டூல்கிட் ஆகும். X விண்டோ(window) அமைப்பில் பயன்படுத்தப்படும் டூல்கிட் வகைகளில் இது மிக முக்கியமானதாகும். இது 1997-ம் ஆண்டு ஸ்பென்சர் கிம்பல்(Spencer Kimball) மற்றும் பீட்டர் மாட்டிஸ்(Peter Mattis)ஆகியோரால் குனூ பட கையாலல் நிரலுக்காக(ஜிம்ப்)(GIMP-GNU Image manipulation Program) உருவாக்கப்பட்டது. 

ஜிடிகே+ சி மொழியில் எழுதப்பட்ட ஒரு பொருள்நோக்கு விட்ஜட் டூல்கிட் ஆகும். ஜிடிகே+, சி மொழியில் எழுதப்பட்டிருந்தாலும் பிற நிரலாக்கல் மொழிகளுடன் இணைக்கும் வண்ணம் இணைப்பிகளைக்(language bindings) கொண்டுள்ளது. அவற்றுல் சில

| நிரலாக்கல் மொழி | இணைப்பி |
| --- | --- |
| சி++ | ஜிடிகேஎம்எம்(gtkmm) |
| சி# | ஜிடிகே#(Gtk#) |
| ஜாவா | ஜாவா-குனோம்(java-gnome) |
| பிஃஎச்பி(php) | பிஃஎச்பி-ஜிடிகே(php-Gtk) |
| பெர்ள்(perl) | பெர்ல்-ஜிடிகே(perl-Gtk) |
| பைத்தான்(python) | பைஜிடிகே(PyGtk) |
| ரூபி(Ruby) | ரூபி-ஜிடிகே2(Ruby-gtk2) |

சி மொழியில் அமைந்த விண்டோ(window) உருவாக்கதிற்கான ஒரு எளிய ஜிடிகே+ நிரல்:

```
#include<gtk/gtk.h>
int main(int argc, char *argv[]){
	GtkWidget *window;
	gtk_init(&argc,&argv[]);

	window=gtk_window_new(GTK_WINDOW_TOPLEVEL);
	gtk_window_set_title(GTK_WINDOW(window),"வணக்கம்"); /* தமிழில் தலைப்பு வர ஒருங்குறி(Unicode) எழுத்துருக்கள் இருக்கவேண்டும் */

	g_signal_connect(window, "destroy", G_CALLBACK(gtk_main_quit),NULL);
	gtk_widget_show(window);

	gtk_main();
	return 0;
}

```

மற்ற சில டூல்கிட் வகைகள்
------------------------

1. எஃப்எல்டிகே(FLTK)
2. க்யூடி(Qt)
**சோலோன்** (கி.மு 638—கி.மு.558) என்பவர் கிரேக்க  நாட்டின் ஏதென்சின் அரசியல்வாதி, சட்ட நிபுணர், கவிஞர் ஆவார். நெருக்கடியான மற்றும் குழப்பமான நிலையில்  இருந்த ஏதென்சில் சமூக, பொருளாதார, அரசியல் தளங்களில் பல மாற்றங்கள் செய்தவர்.

வாழ்க்கைக்குறிப்பு
------------------

 
சோலோன் அட்டிக்காவில் பிரபு வம்சத்தில் பிறந்தார். ஆர்கோன் பதவியை ஏற்குமாறு ஏதென்சில் வசித்த நடுத்தர வகுப்பினர் கேட்டுக் கொண்டதற்கு இணங்க அப்பதவியை சோலோன் ஏற்றார். 

கி.மு.594 முதல் 572 வரை சோலோன் அப்பதவியில் இருந்து ஆட்சிப் புரிந்தார். அவரது ஆட்சிக் காலத்தில் அரசியல் சட்டத்தில் சீர் திருத்தம், பொருளியல் சீர்த்திருத்தம், ஒழுக்க முறையில் சீர்திருத்தம் எனப் பலவற்றைச் செய்தார். உலகத்தில் சமத்துவம் நிலைபெற்றுவிட்டால் யுத்தம் வராது என்று சோலோன் கூறி வந்தார்.

ஆற்றியப் பணிகள்
---------------

சட்டத்துக்கு முன்னர் ஆத்தினியா மக்கள் அனைவரும் சமம் என அறிவித்தார்.

பணக்காரர்களையும் ஏழைகளையும் சமரசப்படுத்தினார். கடன்கள் பெற்றதற்காக அடிமைகள் ஆகும் வழக்கத்தை ஒழித்தார்.

அடிமைகளை மீட்டு மறு வாழ்வு கொடுத்தார்.

நாணய மாற்று விகிதத்தைத் திருத்தி அமைத்தார்.

எந்த வேலையும் செய்யாமல் வாளாவிருக்கும் மனிதர்களைக் குற்றவாளிகள் என அறிவிக்கச் செய்தார்.

உள்நாட்டில் பொருளியல் வளர்சசி அடைய வெளிநாட்டில் உள்ள தொழில் முனைவோர்களை வரவழைத்து பொருள் வளத்தைப் பெருக்கினார்.

குடிமக்கள் அனைவரும் அவரவர் செல்வம், வருமானம் ஆகியவற்றைப் பொறுத்து நான்கு வகையாகப் பிரிக்கப்பட்டனர்.
நான்காவது வகுப்பினர் மட்டும் வரிகள் செலுத்துவதிலிருந்து விலக்கு அளிக்கப்பட்டனர்.

போரில் மாண்டவர்களின் பிள்ளைகளுக்குக் கல்வி, வேலை வாய்ப்பு ஆகியனவற்றைக் கிடைக்கச் செய்தார்.

ஏழைகள் பணக்காரர்கள் வேறுபாடு இல்லாமல் 30 வயதுக்கு மேற்பட்ட குடிமக்கள் அனைவரும் நீதிமான்களாக அமர்ந்து நீதி 
வழங்க ஏற்பட்டு செய்தார்.

சோலோன் ஆட்சிக்குப் பிறகு ஆத்தினிய அரசியலில் குழப்பமும் சண்டைகளும் வன்முறையும் ஏற்பட்டன.

சான்றாவணம்
----------

1. ↑

மேலும் பார்க்க
--------------

* கிரீஸ் வாழ்ந்த வரலாறு நூல்-ஆசிரியர் வெ.சாமிநாத சர்மா, வளவன் பதிப்பகம்,தியாகராயர் நகர், சென்னை-600017

| * பா
* உ
* தொ
கிரேக்க சட்டத்தொகுதியை உருவாக்கியோர் |
| --- |
|  | 
* Aegimius
* Cercidas
* சரோன்தாசு
* கிளீசுத்தனீசு
* Demonax
* Diagoras
* Diocles
* திராகோ
* லைகர்கசு
* Nicodorus
* சோலோன்
* சாலூக்குசு

 |
**அரசி லீலாவதி** (*Queen Lilavati*; ஆட்சிக்காலம்: 1197–1200, 1209–10, 1211–12) என்பவர் இலங்கை வரலாற்றில் தனது சொந்த உரிமையில் இறையாண்மையாக ஆட்சி செய்த நான்காவது பெண் ஆவார். இவர் பொலன்னறுவை இராச்சியத்தின் அரசரான முதலாம் பராக்கிரமபாகுவின் மனைவியாகப் பிரபலமடைந்தார். அரச வம்சத்தைச் சேர்ந்த இவர், பராக்கிரமபாகுவின் மரணத்தைத் தொடர்ந்து, பல்வேறு தளபதிகளின் ஆதரவுடன், மூன்று முறை பொலன்னறுவை இராச்சியத்தை ஆட்சி செய்தார். இவரது வாழ்க்கைக் குறிப்புகள் *சூளவம்சம்* என்ற நூலில் தரப்பட்டுள்ளன.

லீலாவதி மன்னர் சிறீவல்லபன், இராணி சுகலா ஆகியோரின் மகளாவார். முதலாம் பராக்கிரமபாகு தக்கிணதேச மன்னரும் லீலாவதியின் மாமாவுமான மனபரணனின் மகன் ஆவார். மனபரணனின் இறப்பின் பின்னர், கீர்த்திசிறீமேவன் தக்கிணதேசத்தின் மன்னரானார். அதன் பின்னர் மனபரணனின் குடும்பம் சிறீவல்லபனுடன் வாழ்ந்து வந்தது. லீலாவதி பராக்கிரமபாகுவை மணந்து கொண்டார்.

லீலாவதியின் குடும்பத்தில் – குறிப்பாக லீலாவதியின் சகோதரன் (இவனும் மனபரணன் என்றே அழைக்கப்பட்டான், மனபரணன் பராக்கிரமபாகுவின் இரண்டு சகோதரிகளான மித்தா, பிரபாவதி ஆகியோரை மணந்தான்), மற்றும் தாய் சுகலா இருவரும் பராக்கிரமபாகுவுடன் சுமுகமான உறவைக் கொண்டிருக்கவில்லை. மனபரணன் பராக்கிரமபாகுவுடன் சண்டைகளில் ஈடுபட்டான்.

லீலாவதி ஆட்சியில் இருந்த காலப்பகுதிகள்
--------------------------------------

* கி.பி 1197 – கி.பி 1200
* கி.பி 1209 – கி.பி 1210
* கி.பி 1211 – கி.பி 1212

மேற்கோள்கள்
-----------

1. 1 2  "Culavamsa Vol. 2". 27 September 2006 அன்று மூலம் பரணிடப்பட்டது. 2006-10-30 அன்று பார்க்கப்பட்டது.
2. 1 2  "Pali Names". 2006-10-30 அன்று பார்க்கப்பட்டது.
3. ↑  "Culavamsa Vol 1". 27 September 2006 அன்று மூலம் பரணிடப்பட்டது. 2006-10-30 அன்று பார்க்கப்பட்டது.
கணிதத்தில் **கிடைக்கோட்டுச் சோதனை** (*horizontal line test*) ஒரு சார்பை உள்ளிடு கோப்பா இல்லையா (ஒன்றுக்கு-ஒன்று சார்பு) என்றறியப் பயன்படுத்தப்படுகிறது. 

ஒரு சார்பு உள்ளிடுகோப்பாக இருந்தால் அதன் வீச்சின் ஒவ்வொரு உறுப்பிற்கும் அதன் ஆட்களத்தில் ஒரேயொரு முன்னுரு மட்டுமே இருக்கும். 

கார்ட்டீசியன் தளத்தில் வரையப்பட்டுள்ள ஒரு வளைவரையானது ஒரு உள்ளிடுகோப்பின் வரைபடமா என்று சோதிப்பதற்கு, *x* அச்சுக்கு இணையாக அத் தளத்தில் வரையப்படும் ஒரு கிடைக்கோடு ({\displaystyle y=c}) பயன்படுத்தப்படுகிறது. வளைவரையை அக்கிடைக்கோடு ஒரேயொரு புள்ளியில் மட்டுமே சந்தித்தால் அவ் வளைவரை ஒரு உள்ளிடுகோப்பின் வரைபடமாகும்; மாறாக, ஒன்றுக்கு மேற்பட்ட புள்ளிகளில் சந்திக்குமானால், அது ஒரு உள்ளிடுகோப்பாக இருக்க முடியாது.

|  |  |
| --- | --- |
| 
உள்ளிடு கோப்பு | 
உள்ளிடு கோப்பு அல்ல |

* ஒரு சார்பின் வரைபடம் எந்தவொரு கிடைமட்டக் கோட்டையும் குறைந்தது ஒரு புள்ளியில் சந்திக்குமாறு இருந்தால், இருந்தால் மட்டுமே, அச்சார்பு முழுக்கோப்பாகும்.
* ஒரு சார்பின் வரைபடம் எந்தவொரு கிடைமட்டக் கோட்டையும் ஒரேயொரு புள்ளியில் சந்திக்குமாறு இருந்தால், இருந்தால் மட்டுமே, அச்சார்பு இருவழிக்கோப்பாகும்.

மேற்கோள்கள்
-----------

1. 1 2  James Stewart (mathematician) (2003). *Single Variable Calculus: Early Transcendentals* (5th. ). Toronto ON: Brook/Cole. பக். 64. பன்னாட்டுத் தரப்புத்தக எண்:0-534-39330-6.. பார்த்த நாள்: 15 July 2012. "Therefore, we have the following geometric method for determining whether a function is one-to-one."
62 பிக்கோமீட்டர் விட்டமுடைய ஈலியம் அணு
**பிக்கோமீட்டர்** (*picometre*, **பிமீ, pm**) என்பது ஒரு மீட்டரின் ஒரு டிரில்லியனில் ஒரு பங்கு ஆகும். அதாவது 1/1,000,000,000,000 மீட்டர். இது அனைத்துலக முறை அலகுகள் முன்னொட்டு கொண்ட அளவு. அறிவியல் குறியீட்டு முறைப்படி 1×10−12 மீ என்றும் பொறியியல் குறியீட்டு முறைப்படி 1 E-12 மீ என்றும் எழுதலாம். இவ்வலகு முன்னர் மைக்குரோமைக்குரோன், ஸ்டிக்மா, பைக்குரோன் எனவும் அழைக்கப்பட்டது.

இவ் அளவு, மைக்ரோ மீட்டர் என்னும் அளவில் மில்லியனில் ஒரு பங்கு ஆகும். ஆங்ஸ்டிராம் என்னும் அளவோடு ஒப்பிடும் பொழுது பிக்கோமீட்டர் என்பது ஆங்சிட்ரோமின் நூற்றில் ஒரு பங்கு ஆகும். ஆனால் ஆங்சிட்ரோம் என்பது அனைத்துலக முறை அலகுகள் ஒப்புதல் பெற்ற நீள அளவு அல்ல.

பிக்கோமீட்டர் என்னும் அளவு மிகவும் சிறியதாகையால், பெரும்பாலும் அணுவின் உட்கூறாகிய துகள்களின் அளவுகளைக் குறிக்கவே பெரும்பாலும் பயன்படுகின்றது. பொதுவாக ஓர் அணுவின் ஆரம் 25 முதல் 260 பிக்கோமீட்டர் வரை இருக்கும். எடுத்துக்காட்டாக தங்க அணுவின் ஆரம் 135 பிக்கோமீட்டர் ஆகும், ஆனால் ஈலியம் அணுவின் விட்டம் 32 பிக்கோமீட்டர் இருக்கும்.

மேற்கோள்கள்
-----------

1. ↑  "Atomic radius". *WebElements: the periodic table on the web*.
2. ↑  Deza, Elena; Deza, Michel Marie (2006). *Dictionary of Distances*. Elsevier. பன்னாட்டுத் தரப்புத்தக எண்:0-444-52087-2. .
**லீஷா எக்லேர்ஸ்** (*Leesha Eclairs*) என்பவர் ஒரு இந்திய தொலைக்காட்சி மற்றும் திரைப்பட நடிகை ஆவார். குறிப்பாக இவர் தமிழ் தயாரிப்புகளில் பணியாற்றியுள்ளார்.

தொழில்
------

லீஷா எக்லேர்ஸ் நடிப்புத் தொழிலுக்கு வருவதற்கு முன் எத்திராஜ் மகளிர் கல்லூரியில் படிப்பை முடித்தார்.  2016 ஆம் ஆண்டின் இறுதியில், இவர் ஒரே நேரத்தில் ஏழு திரைப்படங்களில் பணிபுரிந்தார். அந்த ஏழு படங்களில் மிக முக்கியமான மற்றும் இவரது முதல் வெளியீடாக, *பலே வெள்ளையத்தேவா* (2016) படம் வந்தது. அந்த படத்தில் இவர் எதிரியின் மகளாக நடித்தார். மற்ற படங்களாக விஜய் வசந்திற்கு ஜோடியாக வெளியிடப்படாத திகில் படமான *மை டியர் லிசாவும்* , நிதின் சத்யவுடன் இணைந்து நடித்த *சிரிக்க விடலாமா* என்ற நகைச்சுவை நாடகப் படமும் அடங்கும். சமூக நாடகப்படமான *பொது நலன் கருதி* (2019) இல் இவர் குழும நடிகர்களிடையே ஒருவராக தோன்றினார். அதில் சந்தோஷ் பிரதாப்பின் கதாபாத்திரத்தின் மீது காதல் கொண்டவராக நடித்தார்.   

2018 அக்டோபரில், லீஷா நடித்த முதல் தொலைக்காட்சிப் தொடரான *கண்மணி* சன் தொலைக்காட்சியில் ஒளிபரப்பாகத் தொடங்கியது. இந்தத் தொடரில் அவர் முக்கிய கதாபாத்திரத்தில் நடித்தார், மேலும் இந்த தொடருக்காக லீஷா இடம்பெறும் காட்சிகள் ஜார்ஜியா மற்றும் இந்தியாவில் படமாக்கபட்டன. 

லீஷா சத்யசிவாவின் இரட்டை மொழிப் படமான *மடை திறந்து* (2020) படத்தில் நடித்தார். அதில் இவர் ஒரு பாரம்பரிய தென்னிந்திய பெண்ணாக நடித்தார்.வெளியிட்டுகுத் தயாராக உள்ள *பிரியமுடன் பிரியா* என்ற காதல் நாடகப் படத்தில் இவர் முக்கிய கதாபாத்திரத்தில் நடித்துள்ளார்.

திரைப்படவியல்
-------------

### தொலைக்காட்சி

| ஆண்டு | பெயர் | பங்கு | மொழி | குறிப்புகள் |
| --- | --- | --- | --- | --- |
| 2018 - 2020 | *கண்மணி* | சௌந்தர்யா | தமிழ் |  |

### திரைப்படங்கள்

| ஆண்டு | திரைப்படம் | பாத்திரம் | மொழி | குறிப்புகள் |
| --- | --- | --- | --- | --- |
| 2016 | *பலே வெள்ளையத் தேவா* | பிரியா | தமிழ் |  |
| 2019 | *பொது நலன் கருதி* |  | தமிழ் |  |
| 2020 | *மடை திறந்து* | பூர்வி | தமிழ் | தயாரிப்பிற்குப்பின் |
| 2020 | *1945* | தெலுங்கு | தயாரிப்பிற்குப்பின் |
| 2020 | *மை டியர் லிசா* | லிசா | தமிழ் | தயாரிப்பிற்குப்பின் |
| 2020 | *பிரியமுடன் பிரியா* | பிரியா | தமிழ் | தயாரிப்பிற்குப்பின் |
| 2020 | *சிரிக்க விடலாமா* |  | தமிழ் | தயாரிப்பிற்குப்பின் |
| 2020 | *ஈடிலி* |  | தமிழ் | தயாரிப்பிற்குப்பின் |

குறிப்புகள்
-----------

 

1. ↑  K, Janani (4 February 2017). "Sirika Vidalama – a comedy film in the offing". *Deccan Chronicle*.
2. ↑  "'Podhu Nalan Karudhi' movie review: A disjointed and uninteresting public interest message". *The New Indian Express*. 2021-07-31 அன்று மூலம் பரணிடப்பட்டது. 2021-07-31 அன்று பார்க்கப்பட்டது.
3. ↑  "Actress Leesha: Gallery - SouthScope". 4 October 2016.
4. ↑  "Actress Leesha updates about her upcoming projects". *Behindwoods*. 3 October 2016.
5. ↑  "TV actress Shambhavi to feature in 'Kanmani' - Times of India". *The Times of India*.
6. ↑  "Leesha has her hands full - Times of India". *The Times of India*.
7. ↑  Zone, Kollywood (21 February 2018). "Leesha Eclairs is very busy".

வெளி இணைப்புகள்
---------------

* ஐ.எம்.டி.பி இணையத்தளத்தில் லீஷா எக்லேர்ஸ்
*பிக் பென்*
**பிக் பென்** (*Big Ben*) என்பது இலண்டனில் வெஸ்ட்மின்ஸ்டர் அரண்மனையில் வடக்கு முனையில் அமைந்திருக்கும் ஒரு மணிக்கூடு. நான்கு-பக்கங்கள் கொண்ட மணிக்கூடுகளில் இதுவே உலகின் மிகப் பெரியதும், உலகின் மூன்றாவது மிகப் பெரிய மணிக்கூண்டுக் கோபுரமும் ஆகும். இம்மணிக்கூடு 1858 ஆம் ஆண்டு ஏப்ரல் 10 ஆம் நாள் கட்டி முடிக்கப்பட்டது.

இங்கிலாந்தில் பிரித்தானிய ஒலிபரப்புக் கூட்டுத்தாபனத்தின் ஒலி, ஒளிபரப்பாகும் அனைத்து நிகழ்ச்சிகளுக்கும் சரியான கால அளவு ‘பிக் பென்’னின் மணியோசைதான். இரண்டாம் உலகப் போரின் போது, இதைக் குண்டு வீசித் தகர்க்க, செருமனி எவ்வளவோ முயன்றும், அது பலிக்கவில்லை.

மேற்கோள்கள்
-----------

1. ↑  "The Story of Big Ben". Whitechapel Bell Foundry. 2008-10-19 அன்று பார்க்கப்பட்டது.
2. ↑  "25 tallest clock towers/government structures/palaces" (PDF). Council on Tall Buildings and Urban Habitat. January 2008. 2008-10-30 அன்று மூலம் (PDF) பரணிடப்பட்டது. 2008-08-09 அன்று பார்க்கப்பட்டது.
3. ↑  *Join in the anniversary celebrations*, United Kingdom Parliament, 2009-02-02 அன்று மூலம் பரணிடப்பட்டது, 2011-03-25 அன்று பார்க்கப்பட்டது
**பச்சவுர் மாடு** என்பது இந்தியாவைச் சேர்ந்த ஒரு மாட்டு இனம் ஆகும்.  இவை இந்தியாவின் வடக்கு பீகாரின் மதுபனி மாவட்டம், தர்பங்கா மாவட்டம், சித்தமார்த்தி ஆகிய பகுதிகளை பூர்விகமாக கொண்டவை. இந்த இன மாடுகளின் உடல் அளவு கச்சிதமானதாகவும், சிறியதாகவும் இருக்கும், மேலும் இவை ஹரியாவி மாடுகளுடன், நெருங்கிய தன்மை கொண்டதாக உள்ளன. இதன் எருதுகள் நடுத்தர வேலைகளுக்குப் பயன்படுத்தப்படுகின்றன, இவை இடத்திற்குத் தக்கவாறு தம்மை பழக்கிக்கிக் கொள்கின்றன  இந்த மாடுகள் இந்தியாவின் மற்ற நாட்டு மாடுகளை ஒப்பிடும்போது சிறப்பான அளவு பால் தருகின்றன மற்றும் இவை சிறப்பான இனப்பெருக்குச் சுழற்சிக்காக அறியப்படுகின்றன,  இந்த மாடுகள் ஆங்கில கிழக்கிந்திய கம்பெனி காலத்தில் பீகாரில் மிகப் பிரபலமாக இருந்தது.

மேற்கோள்கள்
-----------

1. ↑  "BAchaur cattle - Origin and Distribution". Gou Vishwakosha - VishwaGou. 29 நவம்பர் 2014 அன்று மூலம் பரணிடப்பட்டது. 16 May 2015 அன்று பார்க்கப்பட்டது.
2. ↑  "National Dairy Development Board". Dairy Knowledge. 18 May 2015 அன்று பார்க்கப்பட்டது.
3. ↑  "Bachaur Cattle". 19 May 2015 அன்று மூலம் பரணிடப்பட்டது. 18 May 2015 அன்று பார்க்கப்பட்டது.
4. ↑  Characteristics and performance of Bachaur cattle in the Gangetic plains of North Bihar
5. ↑  "Breeds of Livestock - Bachaur Cattle". Department of Animal Science - Oklahoma State University. 16 May 2015 அன்று பார்க்கப்பட்டது.
**பச்சுபள்ளி** (Bachupally) என்பது இந்திய மாநிலமான தெலங்காணாவின் மெட்சல்-மல்கஜ்கிரி மாவட்டத்திலுள்ள ஒரு புறநகர்ப் பகுதியாகும். இது மல்கஜ்கிரி வருவாய் பிரிவில் உள்ள பச்சுப்பள்ளி மண்டலத்தின் மண்டல தலைமையகம் ஆகும். இது மாநிலத்தில் மாவட்டங்களை மறுசீரமைப்பதற்கு முன்பு ரங்காரெட்டி மாவட்டத்தின் ஒரு பகுதியாக இருந்தது.

பொருளாதாரம்
-----------

பச்சுபள்ளியில் மனை வர்த்தகம் என்பது பொருளாதாரத்திற்கு பங்களிக்கும் ஒரு முக்கிய துறையாக இருக்கிறது. இது ஐதராபாத்தின் 'மருந்து மையம்' என்றும் குறிப்பிடப்படுகிறது. ஏனெனில் இது டாக்டர் ரெட்டியின் ஆய்வகம், அரவிந்தோ பார்மா மற்றும் எஸ்எம்எஸ் பார்மா உள்ளிட்ட சிறந்த உலகளாவிய மருந்து உற்பத்தியாளர்களின் ஆராய்ச்சி மற்றும் மேம்பாட்டு மையங்களைக் கொண்டுள்ளது.

இந்தியாவின் தொழில்நுட்ப நிறுவனமான டெக் மஹிந்திராவின் உலகின் மிகப்பெரிய பயிற்சி மற்றும் மேம்பாட்டு மையமாகவும் இந்த இடம் உள்ளது. இந்த வசதியில் 10,000 தொழில்நுட்ப கூட்டாளிகள் உள்ளனர். கூடுதலாக, இந்தியாவின் உயர்மட்ட தனியார் பொறியியல் கல்லூரியான மஹிந்திரா ஈகோல் சென்ட்ரலின் இருப்பிடமாக இந்தப் பகுதி உள்ளது. டெக் மஹிந்திரா, ஈகோல் சென்ட்ரல் பாரிஸ் (இப்போது சென்ட்ரல் சூபெலெக்) மற்றும் ஐதராபாத்தின் ஜவகர்லால் நேரு தொழில்நுட்ப பல்கலைக்கழகம் ஆகியவற்றின் ஒத்துழைப்புடன் இந்த கல்லூரி 2014 இல் நிறுவப்பட்டது.

மனை வர்த்தகம்
-------------

எஸ்.ஆர்.ஆர் வீடுகள்
எஸ்.ஆர்.ஆர் அடுக்ககங்களில் அமைந்துள்ள ஒரு நீச்சல் குளம்
சமுதாயக் கூடம்
மனை வர்த்தகம் என்பது இப்பகுதியில் கடந்த இரண்டு ஆண்டுகளில் மிகப்பெரிய வளர்ச்சியைக் கொண்டுள்ளது. எஸ்.ஆர்.ஆர் நிறுவனமும், பிரணீத் ஆகியவை சில பெரிய முயற்சிகளாகும். சுக்ருதி இல்லங்களும் (ஸ்ரீ அவானி) பச்சுப்பள்ளிக்கு மிக அருகில் அமைந்துள்ளன.

மேற்கோள்கள்
-----------

1. ↑  "Medchal-Malkajgiri district" (PDF). *Official website of Medchal district*. 22 March 2017 அன்று மூலம் (PDF) பரணிடப்பட்டது. 20 March 2017 அன்று பார்க்கப்பட்டது.
2. ↑  "Medchal−Malkajgiri district" (PDF). *New Districts Formation Portal*. Government of Telangana. 30 November 2016 அன்று மூலம் (PDF) பரணிடப்பட்டது. 23 March 2017 அன்று பார்க்கப்பட்டது.
3. ↑  "Hyderabad emerges as one of the most promising real estate markets in 2015 | The Siasat Daily". *www.siasat.com*. .
4. ↑  "A walkthrough of the sprawling Mahindra École Centrale Campus". .
**இந்துஸ்தான் பெட்ரோலியம்** (BSE: 500104, NSE: HINDPETRO) இந்திய அரசிற்கு சொந்தமான எண்ணெய் நிறுவனம். இதன் தலைமையகம் மும்பை, இந்தியாவில் அமைந்துள்ளது. இந்திய ஃபார்ச்சூன் 500 நிறுவனங்களில் 336வது இடத்தில் உள்ளது.

இந்திய அரசின் பொதுத்துறை நிறுவனங்களில் நவ ரத்னா மதிப்பைப் பெற்ற பெரிய நிறுவனம் ஆகும்.

வரலாறு
------

எஸ்போ (இந்தியாவில் அண்டர்டேக்கிங்ஸ் கையகப்படுத்தல்) சட்டம் 1974 ஆல் முந்தைய எஸோ ஸ்டாண்டர்ட் மற்றும் லூப் இந்தியா லிமிடெட் கையகப்படுத்தப்பட்ட மற்றும் இணைக்கப்பட்ட பின்னர் 1974 ஆம் ஆண்டில் ஹெச்பிசிஎல் இணைக்கப்பட்டது. கால்டெக்ஸ் ஆயில் சுத்திகரிப்பு (இந்தியா) லிமிடெட் (கோரில்) 1976 ஆம் ஆண்டில் இந்திய அரசால் கையகப்படுத்தப்பட்டது மற்றும் 1978 ஆம் ஆண்டில் கோரில்-ஹெச்பிசிஎல் ஒருங்கிணைப்பு ஆணை, 1978 இல் ஹெச்பிசிஎல் உடன் இணைக்கப்பட்டது. கோசன் எரிவாயு நிறுவனம் 1979 ஆம் ஆண்டில் கொசங்காஸ் நிறுவன கையகப்படுத்தல் சட்டம் 1979 இல் ஹெச்பிசிஎல் உடன் இணைக்கப்பட்டது .

2003 ஆம் ஆண்டில், பொது நலன் வழக்கு மையம் (சிபிஐஎல்) அளித்த மனுவைத் தொடர்ந்து , இந்திய உச்ச நீதிமன்றம் பாராளுமன்றத்தின் ஒப்புதல் இல்லாமல் இந்துஸ்தான் பெட்ரோலியம் மற்றும் பாரத் பெட்ரோலியத்தை தனியார்மயமாக்குவதை மத்திய அரசைத் தடுத்தது. சிபிஐஎல்-வின் ஆலோசகராக, ராஜீந்தர் சச்சார் மற்றும் பிரசாந்த் பூஷண் ஆகியோர் நிறுவனங்களில் முதலீடு செய்வதற்கான ஒரே வழி 1970 களில் தேசியமயமாக்கப்பட்ட சட்டங்களை ரத்து செய்வது அல்லது திருத்துவதே என்று கூறினார். இதன் விளைவாக, எந்தவொரு தனியார்மயமாக்கலுக்கும் தள்ளுவதற்கு இரு அவைகளிலும் அரசாங்கத்திற்கு பெரும்பான்மை தேவைப்படும். 

ஹெச்பிசிஎல் பல ஆண்டுகளாக படிப்படியாக வளர்ந்து வருகிறது. 1984/85 இல் 5.5 மில்லியன் மெட்ரிக் டன்கள் (MMT) நிதி முன் மார்ச் 2013-வரை 14.80 மில்லியன் மெட்ரிக் டன் அதிகரித்துள்ளது சுத்திகரிப்பு திறன், விற்பனை / செயல்பாடுகளில் இருந்து நிகர வருமானம் வளர்ந்தது ₹ செய்ய 1984-1985 இல் 2687 கோடி ₹ 2 , 2012–2013 நிதியாண்டில் 06,529 கோடி. 2013-14 நிதியாண்டில், அதன் நிகர லாபம் 40 1740 கோடி.

சுத்திகரிப்பு நிலையங்கள்
------------------------

ஹெச்பிசிஎல் இந்தியாவில் பல சுத்திகரிப்பு நிலையங்களைக் கொண்டுள்ளது. சில கீழே பட்டியலிடப்பட்டுள்ளன:

மும்பை சுத்திகரிப்பு நிலையம் : 7.5 மில்லியன் மெட்ரிக் டன் (எம்எம்டி) திறன்
விசாகப்பட்டினம் சுத்திகரிப்பு நிலையம் : விசாகப்பட்டினத்தில் 8.3 எம்.எம்.டி.
மங்களூர் சுத்திகரிப்பு நிலையம் : கர்நாடகாவின் மங்களூரில் 9.69 எம்.எம்.டி (ஹெச்.பி.சி.எல் 16.65% பங்குகளைக் கொண்டுள்ளது).
குரு கோபிந்த் சிங் சுத்திகரிப்பு நிலையம் : பஞ்சாபின் பதிந்தாவில் 9 எம்எம்டி (ஹெச்பிசிஎல் மற்றும் மிட்டல் எனர்ஜி ஒவ்வொன்றும் 49% பங்குகளைக் கொண்டுள்ளன).
பார்மர் சுத்திகரிப்பு நிலையம் : இது 9 எம்எம்டி திறன் கொண்டதாக திட்டமிடப்பட்டுள்ளது. இது ஒரு கூட்டு முயற்சி. ஹெச்பிசிஎல் 74%, ராஜஸ்தான் அரசு 24%.

நடந்துகொண்டிருக்கும் முக்கிய திட்டங்கள்
---------------------------------------

* யுரான் - சக்கன் - ஷிக்ராபூர் எல்பிஜி பைப்லைன் (யுசிஎஸ்பிஎல்)

* விஜயவாடா - தர்மபுரி பைப்லைன் (விடிபிஎல்)

* பழன்பூர் வதோதரா பைப்லைன் (பிவிபிஎல்)

* விசாக் சுத்திகரிப்பு நவீனமயமாக்கல் திட்டம்

* பார்மர் சுத்திகரிப்பு நிலையம் ராஜஸ்தான்

* மும்பை சுத்திகரிப்பு விரிவாக்க திட்டம்.

இதனையும் காண்க
--------------

* பொதுத்துறை நிறுவனம்
* பொதுத்துறை நவரத்தின நிறுவனங்கள்
* இந்திய அரசின் பொதுத்துறை நிறுவனங்களின் பட்டியல்

மேற்கோள்கள்
-----------

1. 1 2 3 4 5  "2010 Hindustan Petroleum Form 10-K". October 7, 2011 அன்று பார்க்கப்பட்டது.
**அங்கித்தொழுவு காளியம்மன் மாரியம்மன் கோயில்** தமிழ்நாட்டில் திருப்பூர் மாவட்டம், அங்கித்தொழுவு என்னும் ஊரில் அமைந்துள்ள கிராமக் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் காளியம்மன், மாரியம்மன் சன்னதிகளும், காளியம்மன், விநாயகர், நவக்கிரகம், மதுரை வீரன் உபசன்னதிகளும் உள்ளன. இக்கோயிலில் மூன்று நிலை கொண்ட ராஜகோபுரம் உட்பட மொத்தம் மூன்று கோபுரங்கள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை நடக்கின்றது. கார்த்திகை மாதம் ஆண்டு விழா முக்கிய திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.